47. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Α9-2600 της 5/13 Σεπτ. 1980 (ΦΕΚ Β΄ 908) Περί καθορισμού ανώτατου ορίου προσαυξήσεως διδάκτρων των Ιδιωτικών Κατωτέρων και Μέσων Επαγγελματικών και Τεχνικών Σχολών διδακτικού έτους 1980-81. Έχοντας υπόψη τις διατάξεις: 1.Του Νόμ. 400/76 «περί Υπουργικού Συμβουλίου και Υπουργείων». 2.Του Νόμ. 576/77 (ΦΕΚ 102 τ.Α΄) «περί οργανώσεως και διοικήσεως της Μέσης και Ανωτέρας και Επαγγελματικής Εκπαιδεύσεως». 3.Του Ν.Δ. 136/46 «περί κυρώσεως, τροποποιήσεως και συμπληρώσεως του από 10/11.5.46 Ν.Δ/γμα «περί Αγορανομικού Κώδικος», όπως τροποποιήθηκε και συμπληρώθηκε μεταγενέστερα. 4.Τη Β3-1112/15.5.80 κοινή απόφαση Πρωθυπουργού και Υπουργού Εμπορίου «περί εκχωρήσεως αρμοδιοτήτων στον Υφυπουργό Εμπορίου κατά τας διατάξεις του άρθρ. 83 παρ. 2 του Συντάγματος». 5.Την από 21-22/2/79 πράξη Νομοθετικού Περιεχομένου «περί μέτρων δια την συγκράτησιν των αυξήσεων των τιμών των αγαθών», η οποία δημοσιεύθηκε στο 33/22.2.79 Φ.Ε.Κ. (τεύχος Α΄). 6.Την ανάγκη ρυθμίσεως του ύψους των διδάκτρων των Ιδιωτικών Κατωτέρων και Μέσων Τεχνικών και Επαγγελματικών Σχολών μέσα στα λογικά πλαίσια, για την προστασία των οικογενειακών εισοδημάτων και αποφυγή μεγάλης επιβαρύνσεως του τιμαριθμικού δείκτη. 7.Τις σχετικές αιτήσεις των ενδιαφερομένων, αποφασίζουμε: 1.Καθορίζουμε την προσαύξηση, των διδάκτρων για τις κατώτερες Τεχνικές και Επαγγελματικές σχολικές μονάδες μέσης βαθμίδας κατά το σχολικό έτος 1980-81 σε ποσοστό μέχρι 18% και όχι μεγαλύτερη από 9.000 δρχ.  2.Ως δίδακτρα θεωρούνται και τα κάθε είδους ποσά που εισπράττονται για την παροχή πρόσθετων υπηρεσιών που τελούν σε εξάρτηση με την εκπαιδευτική υπηρεσία (εκπαιδευτικά τέλη, πιστοποιητικά, βεβαιώσεις κλπ.). 3.Από την έκδοση της παρούσης αποφάσεως απαγορεύεται η συμπλήρωση των εισπραττομένων διδάκτρων με πρόσθετες παροχές, εφ’ όσον με αυτές θα επιδιώκεται αύξηση αυτών. 4.Οι παραβάτες της αποφάσεως αυτής που ισχύει από τη δημοσίευσή της στην Εφημερίδα της Κυβερνήσεως διώκονται και τιμωρούνται σύμφωνα με τις διατάξεις της από 22.2.1979, πράξεως Νομοθετικού Περιεχομένου, η οποία κυρώθηκε, τροποποιήθηκε και συμπληρώθηκε με το Νόμ. 926/1979. Σελ.576,248 Τεύχος 755-Σελ.92 